Rakkaudestani
Korulausein en rakkaudestani haasta:
 vähän sinulle ois kumu helskyvän vasken!
 Sydänparkani vain, rakas, käsiisi lasken –
 ne ojenna vastaan, ett’ yletyn maasta!

 Yön houkutus soi, uni päätäni painaa –
 pidä kättäni, rakas, älä hautaan päästä!
 Sylis lämpöä suo, veri sulata jäästä –
 en kuolla ma tahdo, elo elostas lainaa!

 Vedä pois minut horteesta haudan partaan,
 elo suo, valo suo, veres lämpöinen liesi!
 Jos kelvata saan, rakas, portaaksi tiesi,
 yli rintani käy lujan, hellän ja hartaan!